[{"text_idx": "#000001", "text": "Algasid Elvas spordihoone esimese etapi ehitusto\u0308o\u0308d, mille ka\u0308igus langetatakse ehitusele etteja\u0308a\u0308vad puud. Puude langetamisega seotud to\u0308o\u0308d kestavad koos koristusega ja\u0308rgmise na\u0308dala lo\u0303puni."}, {"text_idx": "#000002", "text": "Elva vallavanem Toomas Ja\u0308rveoja u\u0308tles, et spordihoone on kauaoodatud ja valla elanikele oluline lisavo\u0303imalusi pakkuv ehitis. \u201eUus spordihoone loob senisest paremad vo\u0303imalused ko\u0303igile, kes soovivad aktiivselt sportida aasta ringi,\u201c so\u0303nas Ja\u0308rveoja."}, {"text_idx": "#000003", "text": "Esimeste ehitusto\u0308o\u0308de ka\u0308igus lammutatakse Elva gu\u0308mnaasiumi juures olev garaaz\u030c, kooritakse hoonealune pinnas ning alustatakse vaiade paigaldamisega."}, {"text_idx": "#000004", "text": "Ehitaja rajab Tartu maanteele eraldi uue juurdepa\u0308a\u0308su, kus hakkavad liikuma ainult ehitusmasinad ning pa\u0308rast ehitust ja\u0308a\u0308b see uue parkla sisseso\u0303iduteeks. Ehituse ajal ei takistata olemasolevaid liikumisteid koolini."}, {"text_idx": "#000005", "text": "Ehitatav spordihoone hakkab asuma Elva linnas, Tartu mnt 3 paikneva koolimaja taga ning selle suurus on 4000 ruutmeetrit. Selle esimesele korrusele on planeeritud suur spordisaal koos riietus- ja administreerimisruumidega. Hoone teisel korrusel hakkavad paiknema jo\u0303usaal, aeroobika- ja treeningsaalid, 60 m jooksurada ning kaugus- ja ko\u0303rgushu\u0308ppeala."}, {"text_idx": "#000006", "text": "Spordihoone teisele korrusele on planeeritud ka sisero\u0303du soojendusjooksuks ning pealtvaatajatele kasutamiseks. Spordihall on u\u0308hendatud koolimajaga galerii abil."}, {"text_idx": "#000007", "text": "Elva spordihoone projekteerimis- ja ehitusleping so\u0303lmiti veebruaris riigihankel osalenud edukaima pakkuja KRC Ehitus OU\u0308-ga. Spordihoone maksumus on kokku ligi 4,7 miljonit eurot."}, {"text_idx": "#000008", "text": "Spordihoone valmimista\u0308htaeg on 30. juuni 2020."}, {"text_idx": "#000009", "text": "Elvas toimub noortele suunatud tasuta inspiratsioonituur"}, {"text_idx": "#000010", "text": "29. ma\u0308rtsil la\u0308heb Verevi ranna-ala planeeringu kehtestamine Elva Vallavolikogus ha\u0308a\u0308letusele"}, {"text_idx": "#000014", "text": "Tulevased Su\u0308ndmusedPreagune kuuValitud ajahetkel ei toimu midagiVa\u0308rkseimad uudised:\nPaljusid Elva traditsioonilisi spordisu\u0308ndmuseid a\u0308hvardab sel aastal a\u0308ra ja\u0308a\u0308mine\nElva valla juhtimises on u\u0308letatud ko\u0303ik punased jooned\nElva Gu\u0308mnaasiumi uus direktor on Marek Sammul"}, {"text_idx": "#000015", "text": "Valitud ajahetkel ei toimu midagi"}, {"text_idx": "#000016", "text": "Paljusid Elva traditsioonilisi spordisu\u0308ndmuseid a\u0308hvardab sel aastal a\u0308ra ja\u0308a\u0308mine\nElva valla juhtimises on u\u0308letatud ko\u0303ik punased jooned\nElva Gu\u0308mnaasiumi uus direktor on Marek Sammul"}, {"text_idx": "#000018", "text": "Elva valla juhtimises on u\u0308letatud ko\u0303ik punased jooned"}, {"text_idx": "#000022", "text": "Sul on vo\u0303imalus ise meiega koos lehte teha \u2013 pane oma mo\u0303tted, arvamused ja probleemikirjeldused paberile, siis meilile ja saada: info@elvaelu.ee"}]